Након завршетка школовања унапређен је артиљеријског потпоручника 1. септембра 1911. године. Месец дана касније одређен по потреби службе за водника дунавског пољског артиљеријског пука. У Првом балканском рату налазио се на истој дужности као и у Другом балканском рату. Након завршетка унапређен у чин артиљеријског поручника. Први светски рат га затиче на месту командира друге батерије првог дивизиона у Дунавском артиљеријском пуку из састава Прве армије Српске војске под командама генерала Петра Бојовића и генерала (потоњег војводе) Живојина Мишића. Након завршетка Колубарске битке од 28. фебруара 1915. године унапређен у чин артиљеријског капетана друге класе и премештен за командира заплењене батерије као испомоћ црногорској војсци. На тој дужности га затиче Мојковачка битка током повлачења према Скадру био је заробљен 9. јануара 1916. године. Одведен у логор Гредниг где је остао до пред крај Првог светског рата.